b"\n_START_ARTICLE_\nAna Olivera\n_START_SECTION_\nBiografia\n_START_PARAGRAPH_\nAna Olivera va n\xc3\xa9ixer a Montevideo, el 17 de desembre de 1953. A edat primerenca form\xc3\xa0 part del Moviment d'Alliberament Nacional - Tupamaros, motiu pel qual s'exili\xc3\xa0 a Fran\xc3\xa7a i a Cuba durant la dictadura militar uruguaiana (1973-1985). A L'Havana es va afiliar al Partit Comunista de l'Uruguai. Amb la democr\xc3\xa0cia, torn\xc3\xa0 a l'Uruguai i es gradu\xc3\xa0 en literatura._NEWLINE_En l'\xc3\xa0mbit pol\xc3\xadtic, Olivera va ser Directora de la Divisi\xc3\xb3 Administracions Locals de la Intend\xc3\xa8ncia durant el primer mandat de Mariano Arana. El 1999 va assumir el c\xc3\xa0rrec de Directora General del Departament de Descentralitzaci\xc3\xb3. El 2000 va assumir com a Directora de la Divisi\xc3\xb3 Regi\xc3\xb3 Oest de Montevideo fins al 2003, quan va tornar a ser directora de Descentralitzaci\xc3\xb3. _NEWLINE_El 2005, durant la presid\xc3\xa8ncia de Tabar\xc3\xa9 V\xc3\xa1zquez, Olivera va ser nomenada viceministra de Desenvolupament Social, al costat de la ministra Marina Arismendi, tamb\xc3\xa9 del Partit Comunista. Aix\xc3\xad mateix, tamb\xc3\xa9 va formar part de la Junta Nacional de Drogues, de la Taula Coordinadora de la Seguretat Social, i del Consell Consultiu Honorari d'Inf\xc3\xa0ncia i Adolesc\xc3\xa8ncia._NEWLINE_Amb l'assumpci\xc3\xb3 de Jos\xc3\xa9 Mujica l'1 de mar\xc3\xa7 del 2010 com a nou president de l'Uruguai, Olivera va ser nomenada ministra de Desenvolupament Social, c\xc3\xa0rrec que m\xc3\xa9s tard no va acceptar per ser candidata a intendenta del departament de Montevideo."